stanford-oval/wikipedia huggingface dataset:
שימי אטיאס
טלוויזיה

אטיאס התארח בפינות קבועות בתוכנית הבוקר של קשת, תוכנית הבוקר של רשת, "פותחים שבוע" עם יענקלה ואירית בערוץ 1, "שורדות בבית" בערוץ 10, "שישי על הגג" רשת ערוץ 2.
ב-2002 הופיע בתפקיד אורח בסדרה "שמש".
החשיפה הטלוויזיונית הראשונה שלו בפריים טיים הייתה בשנת 2006 בתוכנית הריאליטי "אורי גלר מחפש את היורש", ששודרה בערוץ 2. קטע שביצע, שבמהלכו עצר את הדופק, גרר אחריו דיון בכנסת והצליח לעורר סערה ציבורית לאחר שמספר ילדים ניסו לחקות אותו ונפגעו.
שנה לאחר מכן, בשנת 2008, שיתף פעולה עם אמן החושים נמרוד הראל בתוכנית "המופע הבלתי נתפס" בערוץ 10, ואף היה שותף לכתיבת התוכנית.
בשנת 2012 השתתף בתוכנית "מי יפיל את המאסטר" ברשת, ערוץ 2, על פי הפורמט הבריטי fool us של צמד הקוסמים המפורסמים פן וטלר. אטיאס שימש כמנטור של המתמודדים המתחרים ושל הידוענים שהופיעו בתוכנית.
בדצמבר 2013 השתתף בתוכנית הדוקו-ריאליטי "גולסטאר 2" בהוט, ונבחר לשחקן העונה, ועל כך הוענק לו גביע בסוף העונה.
ב-2014 הופיע בתפקיד עצמו בסדרת הילדים "הקלמרים".
ב-2017 ערך מופע טלפתיה ייחודי[דרושה הבהרה] בהיכל הקרח בחולון.
מיוני 2018 כיכב בתוכנית "הזוי" בערוץ זום לילדים. הוא ביצע בה קסמי רחוב לילדים.
באוגוסט 2019 הופיע במופע "על חושי" בספארי רמת גן.
אפליקציות

בשנת 2008 הוציא שימי אטיאס עם חברת תפוז סדרת קטעים של קריאת מחשבות בעזרת הטלפון לקהל הרחב בשם "הטלפון הטלפתי".
בשנת 2009 הוציא אפליקציית מובייל "Imindbender" לאייפון.
הוא עורך באופן קבוע מופעי סטנד-אפ על-חושי ברחבי ישראל.
הערות שוליים

↑  אחיה ראב"ד, עצר נשימה "כמו אצל אורי גלר" - ואיבד הכרה, באתר ynet, 26 בנובמבר 2006
מחנה הריכוז נאצוויילר-שטרוטהוף

| --- | --- |

הכניסה למחנה נאצוויילר-שטרוטהוף (2010)
 מידע כללי
 סוג:  מחנה ריכוז
 מדינה:  גרמניה הנאצית כחלק מסיפוח חבל אלזס-לורן (כיום בצרפת)
 מחוז:  ווז'
 תאריכים
 תאריך הקמה:  21 במאי 1941
 תאריך סגירה:  ספטמבר 1944
 תאריך שחרור:  23 בנובמבר 1944
 אוכלוסייה
 צבא משחרר:  בעלות הברית
 השתייכות האסירים:  שבויים מגרמניה, צרפת, ארצות השפלה, פולין וברית המועצות
 נתונים
 מספר תאי גזים:  1 (ניסיוני)
 מספר קרמטוריומים:  1
 קואורדינטות:  48°27′17″N 7°15′16″E﻿ / ﻿48.45472°N 7.25444°E﻿ / 48.45472; 7.25444
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי נאצוויילר-שטרוטהוף(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי נאצוויילר-שטרוטהוף(למפת גראנד אסט רגילה) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה א. דה פ.  או-דה פראנס  בלגיה לוקס. גרמניה שווייץנאצוויילר-שטרוטהוף(למפת גראנד אסט מוגדלת) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה איל דה פראנס  או-דה פראנס  בלגיה לוקסמבורג גרמניה שווייץנאצוויילר-שטרוטהוף
מבנה הקרמטוריום במחנה
מפת מחנות ריכוז והשמדה בשואה
נאצוויילר-שטרוטהוף (בגרמנית: Natzweiler-Struthof) היה מחנה ריכוז ועבודה, שהקימו הנאצים בקרבת הכפר נאצוויילר (אנ') שבמחוז ווז' בחבל לורן שהיה אז מסופח לגרמניה הנאצית (כיום בצפון-מזרח צרפת), כ-50 ק"מ משטרסבורג.
המחנה היה פעיל מ-21 במאי 1941 ועד תחילת ספטמבר 1944, כאשר האס אס פינה את יושבי המחנה בצעדת מוות לכיוון מחנה דכאו. המחנה שוחרר על ידי כוחות בעלות הברית ב-23 בנובמבר 1944.
לאחר המלחמה: הנצחה

באתר הוקמה אנדרטה לזכר הנרצחים, ומתקני מחנה ההשמדה פתוחים לביקורי הקהל, ומשמשים כמוזיאון.
הערות שוליים

↑  על צו קיטל, באתר יד ושם
↑  ראו רשימת המחנות, בספרייה היהודית המקוונת (באנגלית)
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שבנייה • שטוטהוף • מחנה הריכוז בלכהמר |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו • בורגו סן דלמאצו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • מונופול • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
| --- | --- |
בקרת זהויות :  NLI: 987007305997305171  GND: 4281712-2  LCCN: no97030659  NKC: kn20040810005  VIAF: 168745493   WorldCat (עם VIAF): 168745493 
האנדרטה ומראה כללי של המקום בו היה המחנה, תחילת המאה ה-21
Check on It

Check on It הוא שיר של הזמרת האמריקאית ביונסה נואלס, בשיתוף פעולה עם הראפר סלים ת'ונג (Slim Thug).
הפקה

ביונסה וקולומביה רקורדס שחררו את השיר Check on It בארצות הברית ב-13 בדצמבר 2005. השיר יצא על מנת לקדם את הסרט הפנתר הורוד, בו ביונסה מככבת בתפקיד קסניה. הסרט זכה להצלחה ברחבי העולם כאשר הכניס יותר מ-150 מיליון דולר. בנוסף השיר נכלל באלבום הלהיטים של להקת דסטניז צ'יילד, 1#, ובאלבום הסולו השני של ביונסה, B'Day.
יוצרי השיר הם ביונסה נואלס, סוויז ביטס ()Swizz Beatz, שון גארט, אנג'לה ביינסה וסלים ת'ונג. השיר Check on It הוא בסגנון R & B והיפ הופ. השיר קיבל ביקורות חיוביות על ידי מבקרי המוזיקה, שהחמיאו על היכולות השירה של ביונסה, והאסרטיביות שבה היא שרה את השורות שלה.
ההצלחה של Check on It במצעדים הייתה גדולה כאשר נכנס למקום הראשון ביותר מחמישה מצעדים ברחבי העולם, הכוללים את ניו זילנד ואת מצעד הבילבורד האמריקאי ששם שהה במקום הראשון חמישה שבועות רצופים. ובנוסף נכנס לעשירייה הראשון ביותר מעשרה מצעדי מוזיקה ברחבי העולם, הכוללים את בריטניה ששם נכנס למקום השלישי.
הקליפ לשיר Check on It פורסם לראשונה ב-16 בדצמבר 2005 ב-MTV. ברוב הקליפ ביונסה מופיעה כאשר היא רוקדת, בלבוש ורוד, והרקע ורוד על מנת למתג את הקליפ לסרט הפנתר הורוד. הקליפ זכה בטקס פרסי ה-VMA לשנת 2006 פרס קליפ ה-R&B הטוב ביותר של השנה, ואף היה מועמד לפרס הקליפ של השנה בטקס פרסי ה-BET לשנת 2006. ביונסה לא הופיעה עם השיר בשום תוכנית אירוח או טקסי פרסים, אך בכל זאת הוא נכנס לסיבובי ההופעות "The Beyoncé Experience" ו-"I Am... World Tour" של ביונסה.
Check on It נכתב על ידי ביונסה נואלס, סלים ת'ונג ושון גארט. Check on It לא היה אמור להשתחרר כסינגל מאלבום 1# של דסטניז צ'יילד, אך בשל שחרורו של הסינגל הראשון "Stand Up for Love" נכשל מסחרית נאלצו לשחרר את Check on It. לשיר יצא רימקס ששוחרר ב-31 בינואר 2006 בבריטניה וארצות הברית. למרות שהשיר Check on It היה הצליח רבות ברחבי העולם גילתה ביונסה כי היא לא אוהבת את השיר, בטענה שהשיר פשוט מדי ולא קליפ כמו הסינגלים הקודמים שלה ולכן הופתעה שהצליח רבות.
מיקומי שיא

במצעד הבילבורד האמריקאי 100 Billboard Hot השיר נכנס בשבוע הראשון למקום 72, ולאחר עשרה שבועות במצעד נכנס למקום הראשון ושהה שם חמישה שבועות רצופים. במצעד שירי הפופ של המצעד האמריקאי נכנס למקום הראשון, והמצעד שירי ה-R&B נכנס למקום השלישי. במצעד סוף השנה של הבילבורד האמריקאי 100 Billboard Hot לשנת 2006 נכנס השיר למקום העשירי, ומצעד שירי הפופ למקום התשיעי.
במצעד שירי העשור הבילבורד האמריקאי 100 Billboard Hot של שנות ה-2000s נכנס למקום ה-88, ובמצעד שירי הפופ לעשור 2000s נכנס במקום ה-41.
| מצעדים (2015) | מיקום שיא |
| --- | --- |
בלגיה: 9
קנדה: 5
דנמרק: 8
גרמניה: 11
אירלנד: 2
נורווגיה: 2
ניו זילנד: 1
פינלנד: 6
שוודיה: 11
שווייץ: 7
בריטניה: 3
ארצות הברית : בילבורד הוט 100: 1
ארצות הברית: בילבורד R&B\היפ הופ: 3
ביונסה בסיבוב ההופעות I Am... World Tour
ג'רום פאוול

ג'רום היידן "ג'יי" פאוול (באנגלית: Jerome Hayden "Jay" Powell; נולד ב-4 בפברואר 1953) הוא בנקאי אמריקאי המכהן כיושב ראש הפדרל ריזרב מאז פברואר 2018. מכהן גם כחבר במועצת הנגידים של הפדרל ריזרב של ארצות הברית משנת 2012.
בשנת 2020 הופיע ברשימת 100 האנשים המשפיעים השנתית של מגזין טיים, טיים 100.
ביוגרפיה

פאוול נולד ב-4 בפברואר 1953 בוושינגטון די. סי. לפטרישה וג'רום פאוול. אביו היה עורך דין במגזר הפרטי וסבו מצד אמו היה דקאן בית הספר למשפטים קולומבוס של האוניברסיטה הקתולית של אמריקה שבוושינגטון די. סי.. הוא סיים את בית הספר התיכון הישועי "המכינה של ג'ורג'טאון" בשנת 1971, והמשיך בלימודיו באוניברסיטת פרינסטון שם סיים תואר ראשון במדע המדינה בשנת 1975. הוא המשיך בלימודי המשפטים באוניברסיטת ג'ורג'טאון והיה העורך הראשי של כתב העת המשפטי ג'ורג'טאון ג'ורנל. הוא סיים את לימודיו ב-1979.
לאחר סיום לימודיו בבית הספר למשפטים, הוא עבד כבנקאי השקעות בבנק ההשקעות "דילון, ריד ושות'". פאוול כיהן במשרות שונות במחלקת האוצר של ארצות הברית בממשלו של הנשיא ג'ורג' בוש, תחת מזכיר האוצר ניקולס בריידי, מנהלו מתאגיד "דילון ריד ושות'". ב-1992 מונה לתת מזכיר האוצר המופקד על מדיניות המוסדות הפיננסיים, שוק חוב האוצר והתחומים הקשורים לנושאים אלו.
לאחר כהונתו במחלקת האוצר הוא שב לוול סטריט ובין היתר ניהל את "בנקרס טראסט" עד שספגה הפסדים גדולים עקב מסחר בנגזרות. בשנים 1997-2005 היה שותף בקרן קרלייל.
פאוול מונה למועצת הנגידים של הפדרל ריזרב על ידי נשיא ארצות הברית ברק אובמה ביחד עם ג'רמי סי. שטיין כדי לסייע לגייס תמיכה דו-מפלגתית לשני המועמדים. קודם לכן מינויו של שטיין עבר פיליבסטר. פאוול מונה לכהונה נוספת בינואר 2014, יחד עם סטנלי פישר ולאל בריינרד. עבודתו של פאוול התמקדה לעיתים קרובות ברגולציות הפיננסיות.
ב-1 בנובמבר 2017 הודיע הנשיא טראמפ על בחירתו ליו"ר הבא של הבנק הפדרלי לאחר תום כהונתה של ג'נט ילן, בפברואר 2018.
מועמדותו אושרה בוועדת הסנאט לבנקאות כשהמתנגדת היחידה הייתה אליזבט וורן. הסנאט אישר אותה ברוב של 84-13. לימים מתח עליו טראמפ ביקורת והביע צער על מינויו אך פאוול הודיע כי לא יתפטר אף אם טראמפ יבקש זאת ממנו. לקראת סוף שנתו הראשונה בבית הלבן החליט הנשיא ג'ו ביידן להציע לפאוול כהונה שנייה, והסנאט אישר זאת ב-12 במאי 2022 ברוב של 80 תומכים מול 19 מתנגדים. בעקבות התגברות האינפלציה, העלה פאוול את הריבית בעקביות עד שביולי 2023 הגיע שיעורה לגבוה ביותר מאז 2001.
עמדתו הכלכלית

פאוול נחשב נגיד נייטרלי בהשקפותיו המוניטריות, זאת על אף שיש הטוענים כי הוא נוטה יותר לכיוון יוני. פאוול נחשב כתומך בחוק דוד-פרנק שהטיל מגבלות על המסחר בוול סטריט, על אף שאמר כי ראוי לעשות בו תיקונים. בנאום שנשא ב-2013 התייחס לרגולציה פיננסית ולסופה של התקופה שבה הבנקים היו "גדולים מכדי ליפול".
פאוול תומך בהעלאת ריבית בצורה הדרגתית, בהתאם להתפתחותה הכלכלית של ארצות הברית, ומנגד בהקטנה הדרגתית של מאזן הבנק שהגיע ל-4.5 טריליון דולר. בראיון מיוני 2017 ל-CNN צוטט פאוול כאומר "קשה לי לראות את המאזן קטן מ-2.5 טריליון דולר, בוא נגיד, 2.5 עד 3 טריליון דולר", וכי "זה במקרה שתהיה נורמליזציה של המאזן בחמש השנים הבאות ונחזור להיקף קטן יחסית של יתרות מט"ח".
פאוול התייחס לאינפלציה הנמוכה ואמר כי "זה עניין מסתורי, היית מצפה, בהתחשב בשוקי העבודה, שהאינפלציה תהיה גבוהה יותר". בנאום שנשא ביוני 2017 אמר כי הוא מצפה שהכלכלה תמשיך לצמוח בכ-2% בשנה ולייצר משרות רבות. ירידה קלה נוספת בשיעור האבטלה עשויה לדעתו לגרום לעלייה מסוימת בשכר.
חיים אישיים

פאוול נשוי ואב לשלושה ילדים. ב-2017 דיווח כי שווי נכסיו נטו, נע בין 19.7 מיליון דולר ל-55 מיליון דולר – סכום שעושה אותו העשיר מבין חברי מועצת הנגידים של הבנק.
הערות שוליים

↑  Jerome Powell: The 100 Most Influential People of 2020, Time
↑   סוכנויות הידיעות, "טראמפ הודיע לג'רום פאואל על בחירתו ליו"ר הבא של הבנק הפדרלי", באתר TheMarker‏, 1 בנובמבר 2017
↑   בלומברג, המועמד המוביל של טראמפ לנגיד הבנק הפדרלי: פרגמטיסט שימשיך את דרכה של ילן, באתר TheMarker‏, 28 באוקטובר 2017
↑  Fed's Powell Says He Won't Leave If Trump Tries to Fire Him
↑  Jeff Cox, Federal Reserve Chair Jerome Powell confirmed by Senate for a second term, CNBC, ‏2022-05-12 (באנגלית)
↑  נועם לנדמן, שיא של 22 שנה: הפד העלה את הריבית ל-5.5%, באתר כלכליסט, 26 ביולי 2023
| --- | --- |
בקרת זהויות :  PLWABN: 9810604292805606  GND: 1143181581  ISNI: 0000 0000 4308 1243  LCCN: no91001201  VIAF: 21705103   WorldCat (עם VIAF): 21705103
נחשים ארסיים בישראל

בישראל ישנם 41 מיני נחשים, תשעה מהם ארסיים. הנחש שאחראי לרוב מקרי ההכשות בישראל הוא הצפע המצוי על אף שהוא לא הארסי ביותר. אזור מחייתם של רוב הנחשים הארסיים בישראל הוא לאורך בקעת הירדן, בחולות הנגב ובערבה. בשל צפיפות האוכלוסייה הנמוכה יחסית באותם אזורים, שכיחות ההכשות שלהם נמוכה אך קיימת. כל נחשי ישראל לרבות הארסיים הם חיות מוגנות והחזקתן בשבי אסורה ללא היתר ממשלתי.
צפע מצוי (צפע ארצישראלי)

הוא הגדול, והמצוי שבנחשים הארסיים בישראל. בעל גוף עבה שמצר לקראת סופו. ראשו משולש ורחב מכפי גופו. צבעו נע בין חום לאפרפר. דוגמת מעוינים ארוכה מקשטת את גבו ומעניקה לו הסוואה טובה במיוחד. אורכו לרוב עד כ-1.35 מטר ומשקלו לרוב עד כ-1.5 ק"ג. תוחלת חייו נעה בין 15 שנה בטבע ועד ל-20 שנה בשבי. ניזון בעיקר ממכרסמים קטנים שנקרים לדרכו. הנחש הלאומי של מדינת ישראל והאחראי הראשי על רוב מקרי ההכשות והמוות בה, על אף שהוא לא הארסי ביותר, קיים נסיוב לארסו.
אזור המחיה של הצפע המצוי הוא בחבל הים תיכוני, מישור החוף, העמקים, ורוב ארץ ישראל למעט המדבר וקרקע חולית.
צפע החרמון

צפע החרמון דומה מבחינה גנטית לצפע המצוי אך שונה ממנו במספר פרמטרים: גופו קטן יותר ולרוב אינו עולה על 75 סנטימטרים, משקלו נע בין 200 ל-270 גרם וצבעו אפור ברובו עם כתמי רוחב שחורים. מעל כל עין יש מבנה קשקשים שמסוכך עליה. תוחלת חייו היא כ-7 שנים. ניזון ממכרסמים קטנים וייתכן שגם מלטאות. מצוי בסכנת הכחדה.
אזור המחיה של צפע החרמון הוא בחרמון ורמת הגולן.
שפיפון הנגב

צבעו הכללי של שפיפון הנגב צהבהב ואת גבו מעטרים כתמים חומים בעלי הילות בהירות, קצה זנבו בדרך כלל יהיה בצבע שחור בדומה לנקבות העכן הקטן, ומעל עיניו נמצאות זוג קרניים קטנות המורכבות ממספר קשקשים, בשונה מעכן החרטומים שאצלו הקרניים מורכבות מקשקש אחד, אורכו לרוב אינו עולה על 90 סנטימטרים ומשקלו המרבי הוא כ-500 גרם, חי באזור שיחים ושם צד את טרפו, מכרסמים וציפורים על פי רוב.
אזור המחיה של שפיפיון הנגב הוא במרכז הנגב והערבה.
אפעה מגוון

צבעו הכללי של אפעה מגוון מגוון ונע בין אפור, אדום, צהוב, וחום. את גבו מעטרים כתמים בהירים ופס דק בצבע אדמדם מתוח לאורכם. צבעו עוזר לו להשתלב בקרקע הנגב והגלבוע. אורכו לרוב לא עולה על 80 סנטימטרים ומשקלו המרבי הוא כ-180 גרם. תזונתו מגוונת והיא מורכבת בעיקר ממכרסמים, לטאות, ציפורים, דו חיים, ופרוקי רגלים (עקרבים נדלים וכדומה). הוא ממתין לטרפו בנקיקים ומחילות ונעזר באבנים ובסלעים. לעיתים יעדיף לחכות לטרפו על יד מקור מים. סגולותיו הרפואיות של ארסו מגוונות ונעשה בהם שימוש בימי הביניים ובימינו. קיים נסיוב נפוץ לארסו בישראל.
האפעה המגוון חי למרגלות הרי הגלבוע, בקעת הירדן, מדבר יהודה, הנגב והערבה.
עכן קטן

צבעו הכללי של עכן קטן חום בהיר עד צהוב חולי וכתמים חומים מעטרים את כל גופו. אחד מסימני ההיכר של הנקבות הוא קצה הזנב השחור. הנקבות גדולות במקצת מהזכרים. אורכו לרוב אינו עולה על 40 סנטימטרים ומשקלו קטן. בדומה לשאר הצפעיים, ראשו משולש ורחב מגופו. הוא נחש לילי החי במדבר. כדי לשמור על חום גופו הוא נע בחול הצידה. בדומה לשאר העכנים כאשר הוא מרגיש מאוים הוא מחכך את קשקשיו זה בזה מה שיוצר קול רשרוש. את רוב היום הוא מעביר בהתחפרות תחת החול ואריבה לטרפו, כאשר רק מקצת מן הראש והעיניים נמצאות מחוץ לחול. תזונתו העיקרית מורכבת משנונית החולות אשר הוא אורב במשך היום במחילתה ובלילה - זמן שנתה של השנונית הוא צד אותה. עקב היותו הקטן שבנחשי ישראל הארסיים, מקרי ההכשות ממנו אינם נפוצים כלל וארסו אינו נחשב קטלני לאדם.
העכן הקטן מצוי בחולות הנגב המערבי.
עכן גדול

העכן הגדול מזכיר מאוד במאפייניו את העכן הקטן אך הוא שונה ממנו בגודלו ובמזגו, צבעו נע בין הגוונים חום-צהבהב-אפרפר שעוזרים לו להסתוות באזורים החוליים בהם הוא חי, גם כאן כמו אצל העכן הקטן, אצל הנקבות עשוי להיות זנב שחור, אורכו לרוב אינו עולה על 75 סנטימטרים ומשקלו מעט יותר כבד מהעכן הקטן, יחסית לגופו הארוך גופו מוצק ומעל כל עין יש בליטה המורכבת ממספר קשקשים, גם הוא לילי וצד את טרפו בדרך דומה לעכן הקטן, ניזון מלטאות יונקים ומכרסמים קטנים וציפורים, ארסו מסוכן מאוד על אף שהוא לא הארסי ביותר ולא קיים נסיוב בישראל, אך מקרי ההכשה נדירים מאוד, ולא ידוע על מקרי מוות.
העכן הגדול מצוי לאורך כל חולות הערבה.
עכן חרטומים

צבעו חום-צהבהב ועל גבו כתמים חומים כהים, ראשו משולש בדומה למשפחת הצפעיים וגופו הולך ומצר עד הזנב שלעיתים כמו אצל קרוביו יכול להיות שחור, את ראשו מעל שתי עיניו מעטרות זוג קרניים שבשונה מקרוביו עשויות חתיכה אחת ולא מספר קשקשים, אורכו לרוב אינו עולה על 75 סנטימטרים והוא קליל וזריז, כמו קרוביו גם הוא נחש לילה ובתנועתו זז הצידה בצורה שמזכירה את האות S תוך כדי לחיצת הגוף לתוך החול דבר שיוצר עקבות ברורות, הוא ניזון ממכרסמים קטנים ולטאות וצד אותם כדרך שאר העכנים, תוחלת חייו היא כ-14 שנה.
אזור המחיה שלו בחולות הנגב המערבי (חולות ניצנה), גבול ישראל-מצרים.
פתן שחור

צבעו שחור מבריק לכל אורך גופו שמצר לקראת הזנב. ראשו צר שטוח, עבה ובולט מעבר לצוואר. עיניו קטנות, כהות וקהות. אורכו לרוב אינו עולה על 1.25 מטר ומשקלו המרבי מעט יותר מ-1 קילוגרם. הוא יעדיף להימצא באזורים רווי לחות ומים, אדמה סלעית, וערבה. במשך היום יעדיף לשהות במקומות מסתור מתחת לפני האדמה כדוגמת מערות, נקיקים וכדומה שלעיתים תכופות כורה אותם בעזרת ראשו דמוי היתד. הוא פעיל לילה וסובל קור יותר משאר הנחשים ויוכל להסתדר גם בטמפרטורות נמוכות מאוד. תזונתו מגוונת והיא מורכבת בעיקר ממכרסמים, ציפורים, לטאות, קרפדות, וגם נבלות. בעזרת חוש הריח המפותח שלו הוא צד את טרפו - על ידי הכשה איטית וארוכה בה הוא מחדיר כמות גדולה של ארס הנחשב מסוכן מאוד, אך מקרי המוות מעטים כיוון שההכשה איטית מאוד והנחש לא מצליח להחדיר את כמות הארס המספיקה כדי להרוג. קיים נסיוב לארסו.
מצוי במדבר יהודה, בקעת ים המלח, הנגב והערבה.
צפעון שחור (שרף עין-גדי)

הוא הארסי שבנחשי ישראל. צבעו שחור מבריק לכל אורכו, גופו דק וגלילי וקשקשיו חלקים ללא קרינים. בשונה משאר הנחשים הארסיים, ראשו שטוח ואינו רחב מצווארו, לסתו העליונה מכסה על התחתונה ועיניו קטנות, כהות וקהות. אורכו לרוב לא עולה על 80 סנטימטרים. את מרבית זמנו הוא מבלה בהתחפרות מתחת לפני הקרקע או במחילות. הוא פעיל בעיקר בלילה. עיקר אזור מחייתו הוא במקומות צחיחים או צחיחים למחצה, אך הוא מצוי גם בנווי מדבר בסביבות נחלים ומעיינות עשירים בצמחייה ועתירים בלחות שככל הנראה הוא זקוק לה. לצפעון השחור שתי שיני ארס ארוכות, אך בשל מפתח פיו הקטן אינו מסוגל לזקוף שיני ארס אלו בדומה לרוב החברים במשפחת הצפעוניים, ובעת הכשה הוא שולף שן ארס אחת היוצאת הצידה מפיו. כך בעת כניסה למחילות לטאות, מזונו העיקרי, הוא דוחק את גופו לצד הלטאה בתוך החלל הצר ומכה הצידה ואחורה בראשו ומכיש-דוקר את גופה באמצעות שן הארס הקטלנית שלו. מות הלטאה יגיע תוך שניות ספורות. לעיתים יתפוס את הלטאה בפיו בעודה בחיים ויכיש אותה למוות תוך כדי אחיזתה בפיו. טרפו הנפוץ הוא חומטיים שונים בדגש על נחושית עינונית, נחשים צעירים שבקעו לא מכבר, ומכרסמים קטנים. לוכדי נחשים מנועים מלאחוז צפעון שחור בצווארו או בראשו, כמו שנוהגים ברוב הנחשים, כיוון שהוא מכיש (יש אומרים דוקר) הצידה ואחורה, ועלול להכיש את לוכדו באמצעות שליפת שן הארס שלו, בפה סגור. לא קיים נסיוב נגד ארס נחש זה.
מצוי בהרי הגלבוע, בקעת הירדן, אזור עין גדי, והערבה.
צפע ארצישראלי
צפע החרמון
שפיפון הנגב
אפעה מגוון
עכן קטן
עכן גדול
עכן חרטומים
פתן שחור
צפעון שחור
ג'ניפר לנדון

| --- | --- |
אין תמונה חופשית
 לידה:  29 באוגוסט 1983 (בת 41) מליבו, ארצות הברית 
 מדינה:  ארצות הברית 
 השכלה:  בית ספר ברנטווד 
 תקופת הפעילות:  מ-1991 
 
ג'ניפר לנדון (באנגלית: Jennifer Landon; נולדה ב-29 באוגוסט 1983) היא שחקנית אמריקאית הידועה בתפקידה כטיטר בסדרה "ילוסטון" (2020–2024). היא ידועה גם בתפקידה כגוון נורבק מונסון באופרת הסבון של CBS "כשהעולם מסתובב" (אנ'). על חלקה בתוכנית, לנדון זכתה בשלושה פרסי אמי רצופים לשחקנית צעירה מצטיינת בסדרת דרמה .
ראשית חייה

לנדון היא בתו של השחקן מייקל לנדון ואשתו השלישית השחקנית סינדי קלריקו. סבה של לנדון מצד אביה היה יהודי, ואילו סבתה מצד אביה הייתה קתולית, למרות שאביה גדל כיהודי.
לאביה היו תשעה ילדים מנישואיו השונים, מתוכם שניים מאומצים. אחיה הגדולים מנישואיו הראשונים והשניים של אביה מארק לנדון, מייקל לנדון ג'וניור ולזלי לנדון אף הם שחקנים. אחיה כריסטופר לנדון – במאי.
קריירה

מאפריל עד יולי 2007, לנדון שיחקה בתפקידים כפולים ב "כשהעולם מסתובב" (אנ'). הדמות הקבועה שלה גוון נורבק מונסון, ודמות דומה בשם קליאו באביט. לנדון עזבה את התוכנית ב-2008, אך חזרה לתפקידה ב-2010 במשך השבועיים האחרונים של הסדרה.
ב-1 במאי 2012, הוכרז כי לנדון תהפוך לשחקנית השלישית שתגלם את התפקיד של הת'ר סטיבנס בסדרה "צעירים חסרי מנוח". היא גילמה את התפקיד במשך פחות משנה, עד שדמותה הוצאה מהסדרה. ב-2016, היא לוהקה לתפקיד לילית בודה, אשתו של רוצח סדרתי, בעונה האחרונה של "באנשי" .
ב-2020, במהלך העונה השלישית של הסדרה "ילוסטון", לוהקה לנדון לתפקיד טיטר.
בשנים 2021–2022 שיחקה בסדרה "FBI: המבוקשים ביותר" כמורה לרכיבה על סוסים עבור בתו של ג'ס לקרוי (ג'וליאן מקמהון) אתו יש לה מערכת יחסים זוגית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | LADJ | ג'סיקה |  |
| 2014 | Rabid Weight Loss | אישה מרושעת | סרט קצר |
| 2015 | I Spit on Your Grave III: Vengeance Is Mine | מרלה פינץ' |  |
| 2018 | The Front Runner | אן מקדניאל |  |
| 2024 | Brothers | קאט הצעיר |  |
פילמוגרפיה > טלוויזיה

| שנה | תואר | תפקיד | הערות |
| --- | --- | --- | --- |
| 1991 | Us | ג'ניפר קריימר | סרט טלוויזיה |
| 2005–2010 | כשהעולם מסתובב | גוון נורבק מנסון קליו באביט  | 500 פרקים פרס אמי על שחקנית צעירה בסטנדרט בסדרה דרמטית (2006–2008) |
| 2011 | האוס | דונואן | פרק: "Last Temptation" |
| 2012 | צעירים חסרי מנוח | היידר סטיבנס | 28 פרקים |
| 2016 | באנשי | לילית בוד | 4 פרקים |
| 2017 | ימי חיינו | הילרי נלסון | 5 פרקים |
| 2017 | שיקגו Med | ג'אנל ניקולסון | פרק: "White Butterflies" |
| 2017–2018, 2022 | ממלכת בעלי חיים | איימי. | תפקיד חוזר (עונות 2 ו-6) כוכבת אורחת מיוחדת (עונה 3)   |
| 2018 | המתמחה | שרה ראבנסקרופט | כוכבת אורחת מיוחדת (עונה 1) |
| 2019 | האורוויל | וונניה | פרק: "כל העולם הוא עוגת יום הולדת" |
| 2020–2024 | ילוסטון | טיטר | תפקיד חוזר (עונות 3–4) תפקיד ראשי (עונה 5)   |
| 2020 | הרסטום | קתרין ריינולדס | פרק: "סערה הגיהנום" |
| 2021–2022 | FBI: המבוקשים ביותר | שרה אלן | תפקיד חוזר (עונות 2–3) |
פרסים ומועמדויות

| שנה | פרס | קטגוריה | סדרה | תוצאה |
| --- | --- | --- | --- | --- |
| 2006 | פרס אמי לשעות היום | שחקנית צעירה מצטיינת בסדרת דרמה | כשהעולם מסתובב | זכייה |
| 2007 | פרס אמי לשעות היום | שחקנית צעירה מצטיינת בסדרת דרמה | כשהעולם מסתובב | זכייה |
| 2008 | פרס אמי לשעות היום | שחקנית צעירה מצטיינת בסדרת דרמה | כשהעולם מסתובב | זכייה |
הערות שוליים

↑  de la Vina, Mark (2 ביולי 1991). "His Early Days Were Fun". Philadelphia Daily News. p. 28. In a 1985 interview, Landon claimed he ate lunch alone at Collingswood High School, that he never had a date as a teenager because no Christian father in town would allow his daughter to go out with a Jew. {{cite news}}:  (עזרה)
↑  Landon Wilson, Cheryl (1992). I Promised My Dad: An Intimate Portrait of Michael Landon by His Eldest Daughter. New York: Simon & Schuster. p. 28.
| --- | --- |
בקרת זהויות :  LCCN: no2021036081  NLK: KAC2020P8045  VIAF: 4137163335731603270003   WorldCat (עם VIAF): 4137163335731603270003
גלית לוי

| --- | --- |

 לידה:  26 בדצמבר 1971 (בת 53) 
 שם לידה:  גלית גרינשטיין 
 מקום לימודים:  שנקר - בית ספר גבוה להנדסה ולעיצוב 
 תחום יצירה:  עיצוב אופנה 
 מספר צאצאים:  1 
 www.galitlevi.com
 
גלית לוי (נולדה ב-26 בדצמבר 1971) היא מעצבת אופנה ישראלית ובין-לאומית, המתמחה בשמלות כלה, ערב ולייף סטייל. לוי היא המעצבת היחידה בעולם אשר עיצוביה זכו כ-2 פעמים בתחרויות בינלאומיות בתואר ״שמלת הערב היפה בעולם״, בשנים 1999 ו-2019. לוי היא הזוכה של פרס "מעצבת השנה" של עיתון מעריב לשנת 1999 והזוכה של פרס "מעצבת האופנה" של העיתון ידיעות אחרונות לשנת 2006–2009. החל מסוף שנות ה-90 של המאה ה-20 ועד היום עיצוביה של לוי הופיעו באופן תדיר כתלבושות של משתתפי תוכניות טלוויזיה, של תחרויות יופי בישראל ובתחרויות בינלאומיות שונות.